Sute de blocuri din cinci sectoare ale Capitalei rămân fără apă caldă. Termoenergetica anunță reparații, inclusiv la conducte care funcționează de 60 de ani
Compania Municipală Termoenergetica București SA a anunțat luni, 31 martie, că a început lucrări urgente de reparații la conducte din Sectoarele 1, 3, 4, 5 și 6. Întreprinderea spune că lucrările sunt „esențiale” pentru a păstra rețeaua funcțională până la finalul sezonului rece. Sute de blocuri rămân fără apă caldă și căldură în următoarele zile.